laion/Wikipedia-Exotic huggingface dataset:
עינת נתן

עינת נתן (נולדה ב-2 ביולי 1971) היא מדריכת הורים ואשת תקשורת ישראלית. עינת נתן נולדה בחיפה בשם עינת ישראלי, לאם יועצת חינוכית ואב איש קבע בחיל האוויר. בשל שירותו של האב, גדלה נתן במספר בסיסי חיל האוויר, והתגוררה עם משפחתה בסן דייגו. היא שירתה כפקידת מבצעים בחיל האוויר. לאחר סיום לימודי משפטים באוניברסיטת תל אביב, למדה הנחיית הורים במכון אדלר. נתן מנהלת קליניקה פרטית להדרכת הורים ומקיימת הרצאות בנושאי הורות תחת הכותרת "היעד ההורי". ב-2018 הוציאה לאור את ספרה "חיימשלי" העוסק בהדרכת הורים. הספר היה לרב-מכר. את הקריירה התקשורתית שלה החלה בפינת ההורות "באמא שלך" בתוכנית הבוקר של טל ברמן ואביעד קיסוס, בעת ששודרה ברדיו תל אביב. לאחר שהתוכנית ושדריה הועברו לרדיו 99, נתן עברה להגישה בתחנה זו. בעבר הגישה פינה בנושאי הורות בתוכנית "רשת על הבוקר" בערוץ 2 וכיום מגישה פינה בתוכנית "על הבוקר" בערוץ רשת 13. בשנת 2020 כתבה טור יומי במוסף מיוחד של ידיעות אחרונות העוסק במגפת הקורונה. היא כותבת טור באתר mako. נתן הגישה לסירוגין את התוכנית "משפחה גרעינית" בגלי צה"ל יחד עם מגיש נוסף (לרוב אברי גלעד). מיולי 2018 הגישה את הפודקאסט "אמא אמא", בשיתוף עם הילה קורח. ב-2019 השתתפה בתוכנית "סליחה על השאלה", בפרק שעסק בלידות שקטות. בפברואר 2021 שינה הפודקאסט את שמו ל"אמא אבא" והיא מגישה אותו מאז עם בן זוגה, יובל נתן. במאי 2023 החלה "קשת 12" בשידור תוכנית דוקו-ריאליטי בשם "מבחן ההורים הגדול". נתן הנחתה את התוכנית יחד עם דני פרידלנדר. עינת נתן נשואה לאיש התקשורת והעיתונאי לשעבר יובל נתן. הם הורים לחמישה ילדים ומתגוררים בתל אביב. אתר האינטרנט הרשמי של עינת נתן הטור של עינת נתן, באתר mako הפודקאסט של עינת נתן והילה קורח, באתר soundcloud יראיון עם ענת ניתן, סרטון באתר יוטיוב בפגישה עם רוני קובן נטע אחיטוב, מדריכת ההורים עינת נתן מסבירה לכם איפה אתם טועים, באתר הארץ, 2 במאי 2018 רענן שקד, משא ונתן, ראיון במוסף 7 ימים, באתר ynet, 21 בנובמבר 2018 תמר פרלשטיין, מחברת "חיימשלי": סל תרבות עם עינת נתן, באתר מקור ראשון, 13 באפריל 2018 אביטל אינדיג, ‏"גם למדריכת הורים לפעמים נמאס לטפל בילדים", בעיתון מקור ראשון, 23 באוקטובר 2019 דנה ספקטור, "הם לא מסכנים ולא דור אבוד. בטח לא בגלל הקורונה", באתר "ידיעות אחרונות", 19 במרץ 2021 עינת נתן, ‏18 שעות בחדר מספר שש, באתר ‏מאקו‏, 23 בפברואר 2016 יחסים מעל הכל, באתר ynet, 27 בספטמבר 2019 עינת טלמון, "חיימשלי": עינת נתן עוזרת להורים להגדיר את מערכת היחסים עם ילדיהם, באתר הארץ, 9 באוגוסט 2018 איתמר רונאל, ‏הספרים שאהבנו ב-2018, באתר ‏מאקו‏, 3 בינואר 2019 תמר פרלשטיין, ‏מחברת "חיימשלי": סל תרבות עם עינת נתן, בעיתון מקור ראשון, 13 באפריל 2018
תפילת הדרך (בצלאל)

"תפילת הדרך" היא תמונת אריחי קרמיקה, שנוצרה בבצלאל, בית מדרש לאמנות ולמלאכות-אמנות, בשנת 1925 בקירוב. העבודה נמצאת כיום באוסף מוזיאון תל אביב לאמנות. העבודה "תפילת הדרך" נוצרה בבית המלאכה של יעקב איזנברג במחצית שנות ה-20 של המאה ה-20. היא מבוססת על מתווה של מאיר גור אריה, המתאר צללית של יהודי תימני רכוב על חמור ובידו ספר פתוח. מאחורי הדמות מתואר עץ עיטורי. איזנברג חילק את המתווה ל-25 אריחים קרמיים, המרכיבים את הדימוי, והוסיף לו רקע של נוף צבעוני ומסגרת עיטורית. הדימוי של הרוכב הופיע לראשונה ב-8 ביוני 1922 על שער כתב העת "החיים". ב"בצלאל" נעשו מספר שימושים בדגם זה. בין היתר הוא הופיע על גבי גלויות ובפורטפוליו "בראשית: מחזור צליות גזורות" בהוצאת "בני בצלאל", כציור שנעשה בשבלונה (סטנסיל) על בד, כציור קיר שנמצא ב"בית שיף" בתל אביב (כיום מוזיאון הרצלילינבלום). העבודה נמצאת כיום באוסף מוזיאון תל אביב לאמנות. היא הוצגה במסגרת התערוכה "מסעות" (2014), שהתקיימה במוזיאון ישראל, ירושלים. תפילת הדרך, ציור קיר בבית שיף תפילת הדרך (1925 בקירוב), סטנסיל על בד ראו: מאיר גור אריה: תפילת הדרך, באתר מורשת מכירות פומביות, מכירה מס' 29 - 25.03.2020, פריט מס' 520; וגם מאיר גור אריה: תפילת הדרך, אישתר, 18.12.19, פריט מס' 29
CryptoParty

CryptoParty (בעברית: מסיבת קריפטו) היא יוזמה אזרחית עולמית שמטרתה לחשוף את הציבור הרחב לקיומם של כלים קריפטוגרפיים כגון: Tor, מסיבת חתימה על מפתחות ציבוריים, הצפנת דיסקים ו-VPN וללמד על אפשרויות השימוש בהם. עיקר הפעילות של הפרויקט הוא ארגון סדנאות ציבוריות ללא עלות. בחודש מאי 2014, דיווח מגזין Wired כי אדוארד סנודן, בעודו מועסק על ידי Dell כעובד קבלן של ה-NSA, ארגן מפגש CryptoParty מקומית בהונולולו, הוואי ב-11 בדצמבר, שישה חודשים לפני שהתפרסם עקב הדלפת רבבות מסמכים סודיים של ממשלת ארצות הברית. במהלך המפגש, סנודן לימד 20 תושבי הוואי כיצד להצפין את הכוננים הקשיחים שלהם ולהשתמש באינטרנט באופן אנונימי. האירוע צולם על ידי חברתו דאז של סנודן, אך הסרטון מעולם לא פורסם ברשת. בפוסט מעקב לוויקי של CryptoParty, סנודן דיווח על האירוע כ"הצלחה אדירה". מדיה וקבצים בנושא CryptoParty בוויקישיתוף אתר האינטרנט הרשמי של CryptoParty האתר של CryptoParty אמיתי זיו, מסיבת סוף החופש, באתר TheMarker‏, 15 ביולי 2015 "Privacy in Ubuntu 12.10: Full Disk Encryption | Electronic Frontier Foundation". Eff.org. 2012-11-06. נבדק ב-2013-02-20. Pauli, Darren (2012-09-04). "Cryptoparty goes viral - Crypto - SC Magazine Australia - Secure Business Intelligence". Scmagazine.com.au. נבדק ב-2012-09-26. "The Woman Behind CryptoParty". Rferl.org. נבדק ב-2013-02-20. "Snowden's Post in the CryptoParty Wiki". 2012. נבדק ב-2015-03-01. Kevin Poulsen (2014-05-21). "Snowden's First Move Against the NSA Was a Party in Hawaii". Wired. נבדק ב-2014-05-21.
אברהם נודלמן

אברהם (נוצ'ה) נודלמן (5 באוקטובר 1910 – 1 בפברואר 1985) היה כדורגלן ומאמן כדורגל ישראלי ששיחק בהפועל תל אביב ובנבחרת ארץ ישראל. נודלמן נולד בשכונת מנשייה שביפו והחל לשחק כדורגל בקבוצות אלנבי, שהתאחדה ב-1927 עם הפועל תל אביב. בשנת 1928 זכה עם הפועל תל אביב בגביע ארץ ישראל הראשון לאחר שכבש שער בניצחון 2–0 על מכבי חשמונאי ירושלים במשחק הגמר. בינואר 1929 היה שותף למסעה של הקבוצה ללבנון וסוריה, ואף כבש את שער הניצחון במשחק מול קבוצת ברדה בדמשק. נודלמן שיחק בהפועל תל אביב מהקמתה ועד שפרש ממשחק פעיל בשנת 1938, ובמדי הקבוצה זכה בשלוש אליפויות וארבעה גביעים. בנוסף היה נודלמן חלק מנבחרת ארץ ישראל ושיחק שלושה משחקים במדיה, שניים מול נבחרת מצרים בשנת 1934, וכבש באחד מהם שער ניחומים בתבוסה 1–7. משחקו האחרון במדי הנבחרת היה מול נבחרת יוון במסגרת מוקדמות מונדיאל 1938. לאחר פרישתו הפך נודלמן לפועל בנמל תל אביב, ובמקביל אימן בהפועל קריית שלום, מכבי בת ים והפועל רמת גן. במהלך מלחמת העולם השנייה גויס נודלמן לצבא הבריטי ושירת בתפקיד נהג. בהמשך שימש נודלמן כנהג אישי במשרד הביטחון, ואף שיחק בנבחרת המשרד. אחותו מרים נודלמן נישאה לכדורגלן שלמה פוליאקוב ששיחק עמו בהפועל תל אביב. נודלמן הוא סבא רבא של הקולנוען דרור נודלמן. הפועל תל אביב אליפויות (3): 1933/1934, 1934/1935, 1938 גביעי מדינה (4): 1928, 1934, 1937, 1938 נתוני נבחרות, באתר ההתאחדות לכדורגל בישראל אברהם נודלמן, באתר Transfermarkt אשר גולדברג, הגביע שחולק בין אלנבי לחשמונאים, באתר ההתאחדות לכדורגל בישראל, 18 באפריל 2011 אשר גולדברג, הפועל תל אביב מנצחת את אלופת סוריה בדמשק, באתר ההתאחדות לכדורגל בישראל, 24 באוגוסט 2011
דייוויד קופרפילד (מיני-סדרה, 1986)

דייוויד קופרפילד (באנגלית: David Copperfield) היא מיני-סדרה בת עשרה פרקים, ששודרה ב-1986 ו-1987, המבוססת על הרומן "דייוויד קופרפילד" מאת צ'ארלס דיקנס. את התסריט כתב ג'יימס אנדרו הול. במאי הסדרה היה בארי לטס, והמפיק היה טרנס דיקס. העיבוד עוקב אחרי סיפורו של דייוויד קופרפילד, החל מימי ילדותו בהשגחתו של מר מרסטון ואחותו האכזריים, ומנוסתו לטיפולה של דודתו בטסי טרוטווד. אחר כך הוא נוסע ללונדון ופוגש את בני משפחת מיקובר, ואת אוריה היפ הנוכל. שם הוא מתאהב בדורה ספנלו המפונקת. הסדרה הייתה מועמדת לפרס האקדמיה הבריטית לאמנויות הקולנוע והטלוויזיה (BAFTA) לשנת 1986 בקטגוריית תוכניות הילדים. סצנות מתוך הסדרה צולמו בהולם-נקסט-דה-סי שבמחוז נורפוק. קולין הארלי – דייוויד קופרפילד ברנדה ברוס – בטסי טרוטווד סיימון קאלו – וילקינס מיקובר ג'רמי ברודנל – ג'יימס סטירפורת' פרצ'סקה הול – דורה ספנלו / קלרה קופרפילד ג'ני מקרקן – קלרה פגוטי רונלד הרדמן – ברקיס הילרי מייסון – מרת גאמידג' נטלי אוגל – אגנס ויקפילד אוון טיל – האם פגוטי סטיבן ת'ורן – דניאל פגוטי תורלי וולטרס – מר דיק פול ברייטוול – אוריה היפ אוליבר קוטון – אדוארד מרדסטון סנדרה פיין – אמה מיקובר איירין ריצ'רד – ג'וליה מילס ניל סווטנהאם – תומאס טראדלס פאני קרבי – גברת קרופ שרה קרודן – ג'יין מרדסטון דייוויד דקסטר – דייוויד הילד ואלרי גוגאן – אמילי נולן המינגס – דייוויד הצעיר טרנס לודג' – פרנסיס ספנלו ניירי דון פורטר – גברת סטירפורת' ג'ון בייקר – טיפי ניקולס בונד-אוון – ילד ראשון כריס צ'אנדלר – ילד שני דילן דולן – טראדלס הצעיר לאון איגלס – מר שארפ אליסון פיסק – רוזה דרטל ג'ונתן לייסי – דמפל ארטרו מוריס – מר ויקפילד רג'י אוליבר – מר מל ג'ון סאווידנט – מר קריקל אן ויי – גברת היפ "דייוויד קופרפילד", במסד הנתונים הקולנועיים IMDb (באנגלית) "דייוויד קופרפילד", במסד הנתונים הקולנועיים KinoPoisk (ברוסית) David Copperfield on the BAFTA website David Copperfield on the Holme-next-the-sea website
Bad Idea

Bad Idea (בעברית: רעיון רע) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next. השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו. השיר הגיע למקום השביעי במצעד השירים שבליטא. השיר בדומה ל-"7 Rings", "Thank U, Next" ו-"Break Up with Your Girlfriend, I'm Bored" נכתב על ידי אריאנה גרנדה עצמה, ביחד עם פזמונאים נוספים. השיר הוקלט במקור בשנת 2018, נכלל באלבום ההופעה הראשון של גרנדה, K Bye For Now (SWT Live). כמו כן, עלה השיר לרשת הזרמת המדיה ספוטיפיי, בסמוך לצאת האלבום. בפברואר 2019, עלה האודיו הרשמי של השיר לערוץ היוטיוב של אריאנה גרנדה. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-25 מיליון צפיות. קליפ המילים של השיר צבר למעלה מ-1.5 מיליון צפיות. בין היתר, הצליח השיר לצבור למעלה מ-150 מיליון השמעות ברשת הזרמת המדיה ספוטיפיי. מידע על הסינגל "Bad Idea" באתר מיוזיק בריינז סרטון השיר "Bad Idea" באתר יוטיוב אריאנה גרנדה, מקס מרטין, איליה סלמנזאדה, פיטר סוונסון, סוואן קוטצ'ה thank u, next by Ariana Grande, Genius (באנגלית) Savaitės klausomiausi (TOP 100) - Agata, archive.is, ‏2019-12-05 Ariana Grande – break up with your girlfriend, i'm bored (באנגלית), נבדק ב-2020-04-03 Ariana Grande – thank u, next (באנגלית), נבדק ב-2020-04-03 Ariana Grande – 7 rings (באנגלית), נבדק ב-2020-04-03 Ariana Grande – bad idea (באנגלית), נבדק ב-2020-04-03 Release group “k bye for now (swt live)” by Ariana Grande - MusicBrainz, musicbrainz.org k bye for now (swt live), נבדק ב-2020-04-03 thank u, next, נבדק ב-2020-04-03 Bad Idea bad idea || Ariana Grande Lyrics
פוקימון הסרט: ויקטיני והגיבורים השחור והלבן: זקרום ורשיראם

פוקימון הסרט: שחור - ויקטיני ורשיראם ופוקימון הסרט: לבן - ויקטיני וזקרום (יצאו לאור במקור ביפן כ-"מפלצות כיס המשאלות הטובות הסרט: ויקטיני והגיבור השחור: זקרום" 劇場版ポケットモンスター ベストウイッシュ ビクティニと黒き英雄 ゼクロム ופוקימון הסרט: ויקטיני והגיבור הלבן: רשיראם 劇場版ポケットモンスター ベストウイッシュ ビクティニと白き英雄 レシラム) הם שני סרטים, יחד הם הנחשבים לסרט ה-14 במספר בסדרת סרטי פוקימון, אשר השלים את אירועי העונה ה-14. אלו הסרטים הראשונים שפורסם תחת הכותרת "מפלצות כיס - Best Wishes" ביפן. אירועי הסרטים מתקיימים במהלך העונה ה-14 של פוקימון: שחור ולבן. ההבדל היחידי בשני הסרטים זה הדמויות של הפוקימונים המופיעים בסרטים אלו: זקרום ורשיראם. לפי אגדת אנשי האדמה, לפני יותר מאלף שנה חיו להם בני האדם והפוקימונים בהרמוניה מושלמת במקום שנקרא מלכות העמק, בעזרתו של כוח הדרקון. המלך ישב בטירת חרב העמק ושלט בעם. למלך היו שני בנים, אשר אחד שלט בפוקימון האמת – רשיראם, והשני שלט בפוקימון האידיאל – זקרום, והכל היה על מי מנוחות. לאחר תקופה ארוכה פצחה מלחמה בין שני הבנים, אשר לבסוף הובילה לתרחיש שבו כוח הדרקון הזיק לעמק במקום לעזור לו. בצעד נואש, המלך החליט לשאול מויקטיני את כוחותיו ולהעביר את חרב העמק ממקומה המקורי אל עבר העיר אינדואק, והציב עמודי מגן מסביב לעיר על מנת לשלוט בכוח הדרקון המסתורי. המעבר הדרמטי גרם למותו של המלך, הפסיק את המלחמה, והביא את שני הפוקימונים האגדיים, רשיראם וזקרום, להיקבר מתחת לטירה. עוברים לימינו אנו. דמון הוא צאצא של אנשי האדמה ובכוונתו למלא את משאלת לבה של אמו ולהחזיר את העמק לימיו הטובים בכך שהוא יחזיר את מלכות העמק. הוא יוצא למסע בעקבות אנשי האדמה והוא מגלה את מיקומו של הפוקימון האגדי – זקרום / רשיראם שמצטרף אליו ועוזר לו. בינתיים אש, אייריס וסיילן מגיעים לעיר אינדואק במטרה להשתתף בטורניר מקומי. על הדרך הפוקימון האגדי ויקטיני מצטרף לאש, עוקב אחריו ועוזר לו להגיע לעיר בבטחה. אש נכנס לטורניר ובעזרתו של פוקימון הניצחון, הוא מצליח לגבור על כל היריבים שלו. לבסוף ויקטיני חושף את נוכחותו בפני החבורה ובפני דמון. שני הסרטים עלו לאקרנים ב-16 ביולי 2011 ביפן. הדיבוב האנגלי לסרט הופק על ידי החברה "The Pokemon Company". בארצות הברית, פוקימון הסרט: ויקטיני והגיבור השחור: זקרום שודר בדיבוב לאנגלית בערוץ Cartoon Network בארצות הברית ובערוץ דיסני XD בממלכה המאוחדת ב-10 בדצמבר 2011. פוקימון הסרט: ויקטיני והגיבור הלבן: רשיראם שודר בערוץ Cartoon Network ב-11 בפברואר 2012. אתר האינטרנט הרשמי של פוקימון הסרט: ויקטיני והגיבורים השחור והלבן: זקרום ורשיראם "פוקימון הסרט: ויקטיני והגיבורים השחור והלבן: זקרום ורשיראם", במסד הנתונים הקולנועיים IMDb (באנגלית)
Ghostin

Ghostin (בעברית: רוח רפאים) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next. השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו. השיר הגיע למקום ה-15 במצעד שירי הסטרימינג של חברת המצעדים הרשמית. השיר בדומה ל-"7 Rings", "Thank U, Next" ו-"Break Up with Your Girlfriend, I'm Bored" נכתב על ידי אריאנה גרנדה עצמה, ביחד עם פזמונאים נוספים. השיר הוקלט במקור באוקטובר 2018 ביחד עם השיר "Needy", תוך ששניהם נכללו באלבום ההופעה הראשון של גרנדה, K Bye For Now (SWT Live). כמו כן, עלה השיר לרשת הזרמת המדיה ספוטיפיי, בסמוך לצאת האלבום. בפברואר 2019, עלה האודיו הרשמי של השיר לערוץ היוטיוב של אריאנה גרנדה. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-17 מיליון צפיות. קליפ המילים של השיר צבר למעלה מ-2.8 מיליון צפיות. בין היתר, הצליח השיר לצבור למעלה מ-194 מיליון השמעות ברשת הזרמת המדיה ספוטיפיי. סרטון השיר "Ghostin" באתר יוטיוב אריאנה גרנדה, מקס מרטין, איליה סלמנזאדה, סוואן קוטצ'ה, ויקטוריה מונה, טיילה פרקס thank u, next by Ariana Grande, Genius (באנגלית) Official Audio Streaming Chart Top 100 | Official Charts Company, www.officialcharts.com (באנגלית) Ariana Grande – break up with your girlfriend, i'm bored (באנגלית), נבדק ב-2020-04-03 Ariana Grande – thank u, next (באנגלית), נבדק ב-2020-04-03 Ariana Grande – 7 rings (באנגלית), נבדק ב-2020-04-03 Ariana Grande – ghostin (באנגלית), נבדק ב-2020-04-03 Release group “k bye for now (swt live)” by Ariana Grande - MusicBrainz, musicbrainz.org k bye for now (swt live), נבדק ב-2020-04-03 Ariana Grande – needy (באנגלית), נבדק ב-2020-04-03 thank u, next, נבדק ב-2020-04-03 Ghostin Ariana Grande - ghostin (Lyrics)
פגיעות

פגיעוּת היא מידת היותו של משהו חשוף לפגיעה. ניתן להגדיר את הפגיעות גם כההיפך מעמידוּת. אם עמידות מוחלטת (של מישהו או משהו) תקבל את הערך 1, הפגיעות תהיה במקרה זה 0. כלומר, העמידות היא 1 פחות הפגיעות. מחקרים העוסקים בפגיעות קיימים בתחומים רבים כמו למשל: עוני, בריאות הציבור, ביטחון לאומי, אקולוגיה, הנדסה, פוליטיקה (פגיעות הדמוקרטיה למשל) ועוד. האם התכוונתם ל... פגיעות חברתית – מידת ההשפעה של תופעות על ההתנהגות של חברות ויחידים. פגיעות מבנים – מידת הפגיעות של מבנים לאירועים ותופעות טבע. פגיעות מערכות מידע – הפגיעות של מערכות מידע ממוחשבות להתקפות. פגיעות קוגניטיבית (אנ') - מידת הפגיעות הנפשית כתוצאה מאירועים. פגיעות רגשית – עוצמת החוויות הנדרשת על מנת להפעיל רגשות.
פוקימון הסרט: קיורם נגד חרב הצדק

פוקימון הסרט: קיורם נגד חרב הצדק (ביפנית: 劇場版ポケットモンスター ベストウイッシュ キュレムVS聖剣士 ケルディオ) הוא סרט משנת 2012 בבימויו של קוניהיקו יויאמה. זהו סרט האנימה ה-15 בסדרת סרטי פוקימון, והשני בסדרת "Best Wishes". הסרט הוקרן לראשונה בבתי הקולנוע ב-14 ביולי 2012. אירועי הסרט מתרחשים במהלך העונה ה-15 של פוקימון: שחור לבן: גורלות של יריב. הסרט פורסם תחת קארטון נטוורק בארצות הברית ב-8 בדצמבר 2012. הוא גם יצא ל-DVD בבריטניה ב-30 בספטמבר 2013. הסרט נפתח עם סצנות אימונים שבהן קלדאו נלחם בקובאליון, טראקיון ו-ויריזיון בתורות. לאחר מכן, קלדאו מבקש את הרשות לצאת ולהילחם בקיורם, אך קובאליון אינו מאפשר לו בטענה שהוא עדיין לא מוכן. בתגובה לכך, קלדאו יוצא בכוחות עצמו לאתגר את קיורם לקרב פוקימונים, שבסופו הוא מקווה לזכות בכבוד הראוי לו ובאפשרות להיות "חרב צדק". אך הקרב הופך קשה מדי, וקיורם מתגלה להיות פוקימון חזק מאוד, כזה המסוגל לשנות את צורתו ולשאוב כוחות מהפוקימונים האגדיים זקרום ורשיראם. בשלב הזה, קובאליון, טראקיון ו-ויריזיון מגלים מה קלדאו עשה, והם יוצאים לעזרתו, אך קיורם מקפיא אותם וכולא אותם. השתלשלות אירועים זו מביאה את קלדאו לחטוף התקף פחד באמצע הקרב והוא בורח משם. אז הוא פוגש את אש קטצ'אם ושאר החברים ואלה נשבעים לעזור לקלדאו לחלץ את חרבות הצדק מידו של קיורם. אך המלאכה לא כל כך פשוטה, שכן פוקימון הדרקון האגדי זועם על כך שקלדאו ברח באמצע הקרב והוא יוצא למרדף אחריו. בסופו של יום, בעזרתם של אייריס, סילאן ואש, קלדאו מוצא את דרכו בחזרה לשדה הקרב, שם הוא מאתגר את קיורם לקרב חוזר. במהלך הקרב, קלדאו משנה את הופעתו לצורה הנחושה (Resolute Form), דבר אשר מאפשר לו להגיע לכוחותיו המקסימלים. במהלך הקרב, קיורם בודק את קלדאו ושולח מתקפה לעבר בני האדם ושלוש חרבות הצדק, ובתגובה לכך, קלדאו מוותר על האפשרות לנצח בקרב ולו רק כדי להציל את חבריו. קיורם מברך אותו על ההחלטה שלו ואומר לו שיש לו חרב צדק ראויה. ערך מורחב – פוקימון - דמויות אתר האינטרנט הרשמי של פוקימון הסרט: קיורם נגד חרב הצדק (ביפנית) "פוקימון הסרט: קיורם נגד חרב הצדק", במסד הנתונים הקולנועיים IMDb (באנגלית) "פוקימון הסרט: קיורם נגד חרב הצדק", באתר AllMovie (באנגלית) "פוקימון הסרט: קיורם נגד חרב הצדק", באתר Rotten Tomatoes (באנגלית) "פוקימון הסרט: קיורם נגד חרב הצדק", באתר Hulu סרטים (באנגלית) "פוקימון הסרט: קיורם נגד חרב הצדק", במסד הנתונים הקולנועיים KinoPoisk (ברוסית)
Fall Brawl (1997)

(1997) Fall Brawl היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-14 בספטמבר 1997, בלאורנס ג'ואל וטרנס ממוריאל קולוסיאום שבוינסטון סיילם, קרוליינה הצפונית. האירוע היה האירוע החמישי בסדרת אירועי Fall Brawl. שמונה קרבות התנהלו באירוע. בקרב המרכזי, nWo (באף באגוול, קווין נאש, סיקס וקונאן) ניצחו את ארבעת הפרשים (כריס בנואה, סטיב מקמייקל, ריק פלייר וקורט הניג) בקרב WarGames. קרב ה-WarGames נוצר לאחר שדאסטי רודס קיבל השראה מהסרט מקס הזועם שיצא לאקרנים בשנת 1985. במקור, הקרב זוהה עם קבוצת ארבעת הפרשים (ריק פלייר, ארן אנדרסון, אוליי אנדרסון וטולי בלנשארד). קרב ה-WarGames הראשון נערך באומני קולוסיאום, שבאטלנטה, ג'ורג'יה במהלך מסע ההופעות של ארגון ה-NWA כחלק מהאירוע The Great American Bash בשנת 1987. קרב זה הפך ייחודי לאירועי Fall Brawl משנת 1993 ועד לשנת 1998. האירוע כלל קרבות שנבעו מעלילות מתוסרטות מהתוכנית השבועית Monday Nitro. הקרב המרכזי של הערב היה קרב WarGames, שהפגיש את קבוצת nWo (באף באגוול, קווין נאש, סיקס וקונאן) ואת ארבעת הפרשים (כריס בנואה, סטיב מקמייקל, ריק פלייר וקורט הניג). הניג נכנס אחרון לקרב עקב פציעת כתף. רגעים ספורים לאחר מכן, פציעתו של הניג התבררה כתחבולה והוא היה בכלל בצד של nWo לאורך כל הזמן ולאור זאת הוא חבר לשורת הקבוצה הנגדית. לאחר מכן, nWo אזקו את כריס בנואה וסטיב מקמייקל לכלוב ואז החלו לתקוף את ריק פלייר. קווין נאש לקח מיקרופון ושאל שוב ושוב את חברי קבוצת הפרשים אם ברצונם להיכנע. מנגד, מקמייקל סירב בכל תוקף ובנואה ירק בפניו של נאש. לבסוף, ארבעת הפרשים נכנעו לאחר שנאש איים להטיח את דלת הכלוב בראשו של פלייר. מקמייקל, שלא רצה לצפות במצבו של פלייר מחמיר, קיבל את ההחלטה להיכנע עבור קבוצתו. לאחר קבלת החלטה זו, הניג הטיח את דלת הכלוב בראשו של פלייר בכל זאת. תוצאות אירועי Fall Brawl
My Name Is

My Name Is (בעברית: שמי הוא) הוא שיר שביצע הראפר האמריקאי אמינם ויצא לאור בשנת 1998. השיר זכה בפרס גראמי לביצוע סולו הראפ הטוב ביותר בטקס פרסי גראמי בשנת 2000. השיר נכלל באלבומו השני של אמינם The Slim Shady LP שיצא לאור בשנת 1999. הוא מבוסס על שיר של הזמר הבריטי לבי סיפרה "I Got The..." שיצא בשנת 1975. השיר דורג במקום ה-6 במצעד 1001 השירים הטובים ביותר אי פעם שערך מגזין Q. מגזין רולינג סטון דירג את השיר במקום ה-39 ברשימת 100 שירי ההיפ הופ הטובים אי פעם. המפיק המוזיקלי והראפר ד"ר דרה ביקש להשתמש בסימפול לשיר "I Got The ... של סיפרה, סיפרה, הומוסקסואל מוצהר, התנגד לסימפול בגלל המילים הפוגעניות כלפי הומוסקסואלים ונשים בשיר, לאחר הורדת המילים הפוגעניות הסימפול אושר, אך המילים הופיעו בגרסה הלא מצונזרת של השיר. מידע על היצירה "My Name Is" באתר מיוזיק בריינז מידע על הסינגל "My Name Is" באתר מיוזיק בריינז סרטון השיר "My Name Is" באתר יוטיוב Q Special Edition - 1001 Best Songs Ever.., באתר מגזין Q Rollingstone The 100 Greatest Hip-HOP songs of All Time, באתר רולינג סטון, בארכיון האינטרנט Q&A: Labi Siffre, newhumanist.org.uk (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
המעגל (תוכנית טלוויזיה)

המעגל (באנגלית: The Circle) היא תוכנית מציאות אמריקאית, שהופקה על ידי סטודיו למברט וקבוצת Motion Content, המבוססת על סדרה בריטית בעלת אותו שם. הסדרה שודרה לראשונה בנטפליקס בחודש ינואר 2020. בנוסף לגרסה האמריקאית, לסדרה יצאו שתי גרסאות אחרות בצרפת ובברזיל, כחלק משותפות בין נטפליקס לAll3Media. בשנת 2024 לתוכנית יצאה עונה שישית ושביעית. המשתתפים נמצאים בדירות מבודדות בבניין מגורים מסוים, כאשר הקשר היחידי ביניהם הוא דרך ישומון התכתבויות ייעודית הנקרא "המעגל", תוכנת מחשב אשר מתמללת את הודעתם הקוליות של המשתתפים להודעות טקסט. בתחילת התחרות המשתתפים בונים באפליקציה את הפרופיל שלהם, בשלב זה המשתתפים יכולים להחליט אם ברצונם לבנות פרופיל אמיתי המכיל מידע ותמונות שלהם או ליצור פרופיל פיקטיבי להחלטתם. מדי פעם מתבקשים המתמודדים לדרג את שאר המשתתפים במשחק, כאשר המתמודדים המובילים בדירוג הכללי נהפכים למשפיעים של המעגל, והם מחליטים מי מהמתמודדים ייחסם (יודח) מהתחרות. אותו מתמודד שנחסם מקבל הזדמנות לפגוש את אחד המתמודדים פנים מול פנים. יום לאחר החסימה, הודעת וידאו של השחקן המודח נחשף ושאר השחקנים מגלים אם השחקן היה פיקטיבי או אמיתי. במהלך התחרות מצרפים למתמודדים שחקנים חדשים. בסיום הסדרה, המתמודדים האחרונים שנותרו במעגל נפגשים פנים מול פנים. המנצח הוא המתמודד שדורג במקום הראשון בדירוג האחרון של המתמודדים ויזכה בפרס של $100,000. בנוסף, מעריצי הסדרה יכולים להצביע למתמודד האהוב עליהם והמתמודד שיקבל את רוב ההצבעות יזכה בפרס של $10,000. אתר האינטרנט הרשמי של המעגל המעגל, ברשת החברתית פייסבוק המעגל, ברשת החברתית אקס (טוויטר) המעגל, ברשת החברתית אינסטגרם "המעגל", במסד הנתונים הקולנועיים IMDb (באנגלית) "המעגל", באתר נטפליקס "המעגל", באתר Rotten Tomatoes (באנגלית) "דוקו או ריאליטי? הסדרה המהכנית של נטפליקס" - ביקורת באתר ישראל היום מיכל ישראלי, ‏גולם במעגל, באתר ‏מאקו‏, 8 בינואר 2020 Deen, Sarah. "The Circle US is coming as Netflix plan three new versions of the Channel 4 series". Metro. נבדק ב-5 ביוני 2019. {{cite web}}: (עזרה) Elise Sandberg, Bryn. "Netflix to Adapt U.K. Reality Series 'The Circle'". The Hollywood Reporter. נבדק ב-6 ביוני 2019. {{cite web}}: (עזרה) Kuchera, Ben (10 בינואר 2020). "Netflix's The Circle is the sweetest reality show about catfishing". Polygon. נבדק ב-10 בינואר 2020. {{cite web}}: (עזרה) @CircleNetflix (8 בינואר 2020). "🚨ALERT!🚨 It's time to vote for #TheCircle Fan Favorite. You can decide which player you'd rank #1 and get them $10,000! Go to TheCircleVote.com to vote now!" (Tweet) – via Twitter. {{cite web}}: (עזרה) @thecirclenetflix (8 בינואר 2020). "🚨ALERT!🚨 It's time to vote for The Circle Fan Favorite. You can decide which player you'd rank #1 and get them $10,000! Tap the link in our bio and vote now☝️". instagram.com. Instagram. נבדק ב-9 בינואר 2020. {{cite web}}: (עזרה)
הנשיקה (רודן)

הנשיקה הוא פסל שיש משנת 1882 של הפסל הצרפתי אוגוסט רודן. הזוג העירום החובק המתואר בפסל הופיע במקור כחלק מקבוצת תבליטים שעיטרו את שער הברונזה המונומנטלי של רודן "שערי הגיהנום", שהוזמן למוזיאון מתוכנן לאמנות בפריז. הזוג הוצא מאוחר יותר מהשערים והוחלף בזוג אוהבים נוסף שנמצא על העמוד הימני הקטן יותר. הפסל "הנשיקה" נקרא במקור פרנצ'סקה דה רימיני, שכן הוא מתאר את האצילה האיטלקית מהמאה ה-13 שהונצחה בתופת של הקומדיה האלוהית מאת דנטה שמתאהבת באח הצעיר של בעלה ג'ובאני מלטסטה פאולו. לאחר שהתאהבו במהלך קריאת סיפורם של לנסלוט וגווינביר, הזוג מתגלה ונהרג על ידי בעלה של פרנצ'סקה. בפסל ניתן לראות את הספר בידו של פאולו. שפתותיהם של האוהבים לא נוגעות בפסל בפועל, ומוצע כי הם הופרעו ונכנעו למותם בלי ששפתותיהם אי פעם נגעו. כאשר המבקרים ראו את הפסל לראשונה בשנת 1887, הם הציעו את הכותרת הפחות ספציפית Le Baiser ("הנשיקה"). רודן ציין כי גישתו לפיסול נשים הייתה מחווה להן ולגופן, לא בכניעה לגברים אלא כשותפות מלאות ללהט. הארוטיות בפסל הפכה אותו לשנוי במחלוקת. גרסת ארד לנשיקה (74 סנטימטרים גובהה) נשלחה לתצוגה בתערוכה העולמית בשיקגו ב-1983. הפסל נחשב לא מתאים לתצוגה כללית והועבר לחדר פנימי שהכניסה אליו הותרה רק בהזמנה אישית. Hale, William Harlan. The World of Rodin 1840–1917. New York: Time-Life Library of Art, 1969 מדיה וקבצים בנושא הנשיקה בוויקישיתוף קישור לנשיקה באתר הרשמי של מוזיאון רודן. הנשיקה, ניתוח וביקורת ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.